चौथे दिन का खेल ख़त्म होने पर न्यूज़ीलैंड का स्कोर छह विकेट के नुक़सान पर 571 रन रहा.चौथे दिन के खेल की सबसे ख़ास बात रही मैकुलम और वाटलिंग की छठे विकेट के लिए विश्व रिकॉर्ड साझेदारी.इन दोनों ने छठे विकेट की साझेदारी में 352 रन जोड़े. उन्होंने श्रीलंका के माहेला जयवर्द्धने और प्रसन्ना जयवर्द्धने का रिकॉर्ड तोड़ा जिन्होंने 2009 में भारत के ख़िलाफ़ अहमदाबाद टेस्ट में 351 रन जोड़े थे.वाटलिंग चायकाल के बाद 124 रन बनाकर मोहम्मद शमी की गेंद पर पगबाधा क़रार दिए गए. मैकुलम फिर भी जमे रहे और वाटलिंग के आउट होने के बाद उनका साथ मैदान में उतरे जिम्मी नीषम. नीषम ने भी शानदार खेल का प्रदर्शन किया और अंत तक 67 रन बनाकर नाबाद रहे.



भारत-न्यूज़ीलैंड मैच का लाइव स्कोर देखने के लिेए यहाँ क्लिक करेंमैकुलम की यह करियर की सर्वश्रेष्ठ पारी है और वो तेज़ी से ट्रिपल सेंचुरी की ओर बढ़ रहे हैं. साथ ही वह एक ही सिरीज़ में दो दोहरे शतक ठोकने वाले न्यूज़ीलैंड के दूसरे बल्लेबाज़ बन गए हैं.पीठ, घुटने और कंधे की परेशानी से जूझ रहे मैकुलम ने लंच के बाद से सत्र में ज़हीर ख़ान की गेंद पर चौका मारकर अपना तीसरा दोहरा शतक पूरा किया.मैकुलम न्यूज़ीलैंड की तरफ़ से तीन दोहरे शतक बनाने वाले दूसरे बल्लेबाज़ हैं और हर बार उन्होंने भारत के ख़िलाफ़ यह कारनामा किया है.कीवी कप्तान ने साल 2010 में हैदराबाद टेस्ट में 225 रन बनाए थे जबकि मौजूदा सिरीज़ के पहले टेस्ट में उन्होंने 224 रन की पारी खेली थी.न्यूज़ीलैंड की ओर से तीन दोहरे शतक बनाने वाले दूसरे बल्लेबाज़ स्टीफ़न फ्लेमिंग हैं.मैकुलम और वाटलिंग की छठे विकेट के लिए 352 रन की साझेदारी भारत के ख़िलाफ़ किसी भी विकेट के लिए न्यूज़ीलैंड की तरफ़ से सबसे बड़ी साझेदारी है.अभी तक यह रिकॉर्ड रॉस टेलर और जेस राइडर के नाम था जिन्होंने साल 2009 में नेपियर टेस्ट में 271 रन की साझेदारी की थी.अमूमन आक्रामक बल्लेबाज़ी के लिए मशहूर मैकुलम वक़्त की नज़ाकत को देखते हुए संयम के साथ बल्लेबाज़ी कर रहे हैं.इससे पहले न्यूज़ीलैंड ने रविवार के स्कोर पाँच विकेट पर 252 रन से आगे खेलना शुरू किया. मैकुलम 114 और वाटलिंग 52 रन बनाकर क्रीज़ पर थे.न्यूज़ीलैंड ने पहला टेस्ट 40 रन से जीता था और भारत को सिरीज़ बराबर करने के लिए यह मैच जीतना ज़रूरी है.(बीबीसी हिन्दी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)